จุฑามาศ รักสัตย์

ว่าที่เรือตรีหญิง จุฑามาศ รักสัตย์  (6 กรกฎาคม พ.ศ. 2536 – ) เป็นนักมวยสากลชาวไทย เธอได้รับเหรียญรางวัลจากการแข่งมวยสากลหญิงชิงแชมป์โลก 2019

 ชีวิตช่วงต้น 
เธอเกิดในครอบครัวนักมวยที่จังหวัดบุรีรัมย์ ในภาคอีสาน (ภาคตะวันออกเฉียงเหนือ) ตอนล่าง ซึ่งบิดาของเธอเป็นอดีตนักมวยไทย ส่วนเธอเริ่มเล่นกีฬาเพราะเธอไม่แข็งแรงทางร่างกาย โดยเริ่มจากเซปักตะกร้อและฟุตบอล จนกระทั่งเธอเข้าเรียนมัธยมต้น ชมรมเซปักตะกร้อของโรงเรียนก็ถูกยุบ พี่ชายของเธอซึ่งเป็นครูฝึกมวยจึงได้ชักชวนให้เธอเรียนมวยแทน เส้นทางของเธอในฐานะนักมวยจึงเริ่มต้นตั้งแต่นั้นเป็นต้นมา

 โอลิมปิกฤดูร้อน 2024 
ในการแข่งโอลิมปิกฤดูร้อน 2024 ที่ปารีส จุฑามาศลงแข่งในรุ่น 50 กก. หญิง (รุ่นฟลายเวต) โดยในรอบแรก (รอบ 32 คนสุดท้าย) เธอจับฉลากได้ผ่านเข้าสู่รอบต่อไป ซึ่งในรอบที่สอง (รอบ 16 คนสุดท้าย) เธอเป็นฝ่ายชนะซาบินา โบโบคูโลวา ตัวแทนจากประเทศอุซเบกิสถานด้วยผลตัดสิน 0 ต่อ 5

ทว่า ในรอบก่อนรองชนะเลิศ (รอบ 8 คนสุดท้าย) ในฐานะมือวางอันดับแปด เธอเป็นฝ่ายแพ้ให้แก่อู๋ หวี ที่เป็นมือวางอันดับหนึ่งของจีน ด้วยผลตัดสิน 5 ต่อ 0

 อ้างอิง 

หมวดหมู่:นักมวยสากลหญิงชาวไทย
หมวดหมู่:นักมวยสากลรุ่นไลท์ฟลายเวท
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:ชาวไทยในคริสต์ศตวรรษที่ 21
หมวดหมู่:นักกีฬาไทยที่ได้เหรียญเงินเอเชียนเกมส์
หมวดหมู่:นักมวยสากลรุ่นฟลายเวท
หมวดหมู่:นักมวยสากลสมัครเล่นในโอลิมปิกฤดูร้อน 2024
หมวดหมู่:นักมวยจากจังหวัดบุรีรัมย์
หมวดหมู่:บุคคลจากอำเภอนางรอง
หมวดหมู่:ทหารเรือชาวไทย